Микеланджело Буонароти
Отблизо и далеч достигам с двете…

Превод от италиански: Драгомир Петров, 1970

chitanka.info

Отблизо и далеч достигам с двете…[0]

Отблизо и далеч достигам с двете

очи явленията на лицето,

ала на стъпките, жена, отнето

е правото да пренесат ръцете.

Душата цяла е, ума ми в ред е,

и с погледа възлиза там, където

виши се хубостта ти — туй, което

плътта не може и върху нозете.

Натегнала и смъртна е: безкрила,

едва следи на ангела летежа

и само с поглед се задоволява.

Ах, ако горе имаш тази сила,

око стори от мойта плът невежа,

че цял да ти се насладя тогава!

[0] Въпреки влиянието на Петрарка сонетът се извисява, особено в края си, с необичайна и силна образност. Посветен е навярно на Витория Колона. — Б.пр. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.